OpenLLM-France/wikimedia huggingface dataset:
# Alessandro Vittoria

Alessandro Vittoria (Trento, 1524 — Venècia, 1608) va ser un escultor i decorador italià.
Va ser deixeble de Jacopo Sansovino i va treballar fonamentalment a Venècia, on va dissenyar la decoració en estuc del Palau Ducal. També va col·laborar amb Andrea Palladio i Il Veronese. El seu estil és marcadament manierista amb un caràcter refinat. Pertany a l'Escola veneciana de pintura i rivalitza amb Giambologna com un dels millors escultors d'Itàlia del seu temps.

## Biografia

Vittoria va néixer a la ciutat italiana de Trento, fill d'un sastre. Es va formar al taller de l'arquitecte-escultor Jacopo Sansovino. Va ser contemporani de Ticià, la influència del qual pot detectar-se en les seves composicions. Igual que tots els escultors italians de la seva generació, Vittoria va ser també fortament influenciat per Miquelàngel i pel manierista florentí, Bartolomeo Ammannati. La seva proximitat amb projectes dels arquitectes Jacopo Sansovino, Michele Sanmicheli o Palladio, així com la seva feina amb pintors com Tiziano, Tintoretto i Veronese el situen entre els principals artistes del Cinquecento a Venècia.

## Carrera

Vittoria es va formar inicialment a la seva ciutat natal, Trento, per traslladar-se posteriorment a Venècia, on la seva llarga relació artística amb Jacopo Sansovino va acabar essent tempestuosa. Per aquest motiu es va traslladar a Vicenza, on va col·laborar amb Veronese en la decoració de la Villa Barbaro a Maser (1560-1562), abans de tornar a Venècia. Els dos mestres van treballar en forma conjunta en importants comissions d'escultures fins a la mort de Sansovino. Vittoria va heretar el seu estudi i va completar encàrrecs inacabats per aquest. Entre els seus deixebles s'inclouen Camillo Mariani o Andrea di Alessandro.
Va morir el 1608 a Venècia, i va ser enterrat a l'església de Sant Zacaries, on s'hi conserva un bust d'autoretrat.

## Galeria

* Obres d'Alessandro Vittoria
* San Zacaries a Venècia
* Antoni el Gran a San Francesco della Vigna
* San Roc a San Francesco della Vigna
* San Roc a Sant Salvador (Venècia)
* Sant Sebastià a San Francesco della Vigna
* Sant Sebastià a Sant Salvador (Venècia)
* Joan Evangelista a San Zanipolo Venice
* Verge a San Zanipolo Venècia
* Mercuri
* Juno
* Apol·lo
* Sant Sebastià

## Referències

* ↑ «Alessandro Vittoria». Gran Enciclopèdia Catalana. Barcelona: Grup Enciclopèdia Catalana.
# Alejo Rossell y Rius

Alejo Rossell y Rius (1848-1919) fou un empresari, activista i filantrop uruguaià.
Casat amb Dolores Pereira, el 1900 la parella va donar un terreny de 45.000 metres quadrats per a la construcció de l'Hospital Pereira Rossell. Segons la voluntat de Rossell, les terres haurien de ser operades per la Comissió Nacional de Caritat i Beneficència Pública i el règim intern de l'hospital seria laic i allunyat de qualsevol corporació o secta religiosa. Aquest fet, en un país on la religió catòlica encara era oficial, va plantejar-ne la temàtica de la secularització dels hospitals.
El 1894 van crear Villa Dolores, i el 1912 el van donar al municipi de Montevideo, com a zoològic; aquesta donació es va fer efectiva el 14 de març de 1919, després de la mort d'ambdós filantrops.
Les seves restes mortals descansen al Cementiri Central de Montevideo.

## Referències

* ↑ (castellà) Les primeres èpoques del Zoològic Parque Dolores Pereira de Rossell Arxivat 2009-02-23 a Wayback Machine.
# Tony Crook

Tony Crook (16 de febrer del 1920 a Manchester, Anglaterra) va ser un pilot de curses automobilístiques anglès que va arribar a disputar curses de Fórmula 1.

## A la F1

Va debutar a la tercera temporada de la història del campionat del món de la Fórmula 1, la corresponent a l'any 1952, disputant el 19 de juliol el GP de Gran Bretanya, que era la cinquena prova del campionat.
Tony Crook va arribar a participar en dues curses puntuables pel campionat de la F1, entre la temporada 1952 i la temporada 1953.
Fora de la F1 va disputar també diverses curses però sense aconseguir grans resultats.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1952 | Frazer-Nash | Frazer-Nash | Frazer-Nash | SUI | 500 | BEL | FRA | GBR 21 | ALE | HOL | ITA | | - | 0 |
| 1953 | Cooper | Cooper | Cooper | ARG | 500 | HOL | BEL | FRA | GBR Ret | ALE | SUI | ITA NC | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Les Vinyes (Malla)

Les Vinyes és una masia de Malla (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta quadrada coberta a quatre vessants. Consta de planta baixa i dos pisos. El ràfec de la teulada és decorat amb rajoles de colors. La façana es troba orientada a migdia, on hi ha unes balconades a nivell del primer i segon pis, el primer més alt que l'altre. El portal d'entrada és decorat amb vidres de colors, i al davant es forma un ampli jardí. A llevant hi ha un cos de galeries de tres plantes, com la casa, que presenta també vidres de colors i unes balustrades que fan de barana. L'estat de conservació és regular. Està construïda amb pedra, totxo i arrebossada a sobre. També hi ha algunes decoracions d'estuc. Allevant hi ha un altre portal d'accés a la casa.

## Història

Antiga masia que trobem registrada al fogatge de 1553 de la parròquia i terme de Sant Vicenç de Malla, era habitada per ANTONI TERRES.
Aquest mas fou ampliat i reformat a principis de segle xx, donant un caire unitari a l'edificació i construint-hi les galeries. No es pot oblidar, però, la possibilitat que fos construït de bell nou, adoptant el nom del mas que es troba a pocs metres de la casa, de vella construcció i que avui roman abandonat. Es coneix també per les Vinyes.
El mas i el seu terme foren propietat del baró de la Blava, però actualment és habitat pels Pla.

## Referències

* 1 2 3 4 «Les Vinyes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Omarion

Omari Ishmael Grandberry, més conegut com a Omarion (Inglewood, 12 de novembre de 1984), és un cantant estatunidenc, exlíder del grup B2K. Lil' Fizz, J-Boog i Raz-B eren els altres tres membres de B2K. A més, Omarion és considerat com un dels millors ballarins del món.
Omarion era el membre més jove del grup, amb 16 anys. Va ser introduït al grup a través de Chris Stokes, mànager d'IMX's. Omarion i Marques Houston, membre d'IMX, són germanastres. O'Ryan, també cantant de R&B, és el germà menut d'Omarion. Omarion era la veu principal, la imatge i el més talentós sobre l'escenari del grup. B2K va arribar a ser multi platí.

## Enllaços externs

* Omarion en Twitter (anglès)
# Macon (Carolina del Nord)

Macon és una població dels Estats Units a l'estat de Carolina del Nord. Segons el cens del 2000 tenia 115 habitants.

## Demografia

Segons el cens del 2000, Macon tenia 115 habitants, 45 habitatges i 34 famílies. La densitat de població era de 98,7 habitants per km².
Dels 45 habitatges en un 26,7% hi vivien nens de menys de 18 anys, en un 57,8% hi vivien parelles casades, en un 13,3% dones solteres, i en un 24,4% no eren unitats familiars. En el 20% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,94.
Per edats la població es repartia de la següent manera: un 19,1% tenia menys de 18 anys, un 7% entre 18 i 24, un 25,2% entre 25 i 44, un 30,4% de 45 a 60 i un 18,3% 65 anys o més.
L'edat mediana era de 44 anys. Per cada 100 dones de 18 o més anys hi havia 97,9 homes.
La renda mediana per habitatge era de 45.625 $ i la renda mediana per família de 55.625 $. Els homes tenien una renda mediana de 26.667 $ mentre que les dones 22.917 $. La renda per capita de la població era de 17.642 $. Entorn del 6,5% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Macon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Macon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Parc des sports Marcel-Michelin

El Parc des Sports Marcel Michelin és un estadi creat el 1911 a Clarmont d'Alvèrnia, i té una capacitat de 16 000 seients. És propietat de l'ASM Clermont Auvergne i acull tots els partits a casa del club al Campionat de França de rugbi a 15. També va ser seu de la final de la Copa del Món de Rugbi del 2006, que guanyà la selecció francesa.
Porta el nom de Marcel Michelin en honor del fundador i primer president de Michelin, SA (encara que per als partits de rugbi se l'anomena Montferrand ASM Clermont-Auvergne). La capacitat original es va incrementar a 16.000 seients el 2008. A la sortida dels jugadors del vestidor hi ha un cartell que indica el nombre de partits guanyats a l'estadi. El partit número 1.000 guanyat a la màxima categoria, des de l'any 1925, va ser el 16 de desembre del 2006 contra l'Arix Viadana) a l'European Challenge (resultat final: 57-29). Durant la temporada 2011-2012 la capacitat d'espectadors s'amplià a 18.500. Hom pot accedir a l'estadi per mitjà del tramvia.

## Vegeu també

* ASM Clermont Auvergne

## Enllaços externs

* Fitxa de l'estadi Arxivat 2008-12-02 a Wayback Machine.
* El parc des Sports Marcel-Michelin www.cybervulcans.net
# Věra Vančurová

Věra Vančurová (Praga, 17 de setembre de 1932 - Praga, 6 de febrer de 2018), de casada Rylicková, fou una gimnasta artística txeca, que va competir sota bandera txecoslovaca durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà les set proves del programa de gimnàstica. Guanyà la medalla de bronze en la competició del concurs complet per equips, mentre fou sisena en el concurs per aparells equips. En la resta de proves finalitzà en posicions més endarrerides.
En el seu palmarès també destaca una medalla de bronze al Campionat del Món de gimnàstica artística de 1954.

## Referències

* ↑ František Kolář Encyklopedie olympioniků. Čeští a českoslovenští sportovci na olympijských hrách, ed. Euromedia Group, Prague 2021, p. 342
* ↑ «Olympedia – Věra Vančurová». [Consulta: 19 gener 2024].
* ↑ «Věra Vančurová» (en txec). [Consulta: 19 gener 2024].
# Alek Wek

Alek Wek (Wau, 16 d'abril de 1977) és una supermodel sudanesa. Nascuda en un poblat humil, la seva família va refugiar-se al Regne Unit el 1991, escapant de la Segona Guerra Civil sudanesa. Va firmar el seu primer contracte amb l'agència Ford Models el 1996 i amb 20 anys va guanyar el certamen La model de l'any a MTV.
Ha participat en desfilades de John Galliano, Chanel o Donna Karan, entre d'altres. També ha aparegut en llargmetratges i en diversos vídeos musicals.
Pertanyent a l'ètnia dinka, va patir psoriasi infantil fins als 14 anys. Des del 2002 ha estat assessora de les Nacions Unides en matèria de refugiats, i ha parlat públicament sobre la difícil situació al seu país d'origen. El 2012 va viatjar al Sudan del Sud com a membre de l'Alt Comissionat de les Nacions Unides per als Refugiats on dona suport a la tasca de Metges Sense Fronteres i d'UNICEF.

## Referències

* ↑ «Alek Wek - Model». [Consulta: 9 febrer 2019].
* ↑ «De refugiada a supermodelo | Yo Dona». [Consulta: 9 febrer 2019].
# Tossal d'Abacho

El tossal d'Abacho és un turó que es troba al sud-est del municipi valencià de Requena (la Plana d'Utiel). Té una altitud de 710 msnm.
# Les Vinyes (Claverol)

Les Vinyes és una zona d'antigues vinyes reconvertides en camps de conreu de secà del terme municipal de Conca de Dalt, a l'antic terme de Claverol, al Pallars Jussà, en territori que havia estat del poble de Claverol (Conca de Dalt). Es troba al nord de Claverol i al sud de Sossís, a la part meridional de l'Obac de Claverol. És al sud-oest de les Comes, al sud-est de les Obagues i a llevant de Vernedes.

## Enllaços externs

* Institut Cartogràfic de Catalunya; cal fer un pas d'aproximació
# Macon

«'Macon o' Mâcon» té aquests significats:
* Mâcon, ciutat de França, capital del departament de Saona i Loira, a la regió de la Borgonya
* Macon (Carolina del Nord)
* Macon (Geòrgia)
* Macon (Illinois)
* Macon (Mississipi)
* Macon (Missouri)
* Comtat de Mâcon, jurisdicció feudal de França centrada a la ciutat de Mâcon
* Jesús Macón Portillo (Valladolid, 1974), futbolista castellà que jugava de migcampista
# Parc estatal Cascades Chittenango

El Parc estatal Cascades Chittenango és un parc estatal de 0,78 km² situat al comtat de Madison (Nova York), a l'est del llac Cazenovia. El parc compta amb unes cascades de 51 m que tenen aproximadament 400 milions d'anys d'antiguitat. A la part inferior de les cascades, el Chittenango Creek flueix per sota d'un pont de fusta. El parc ofereix diverses activitats, com ara taules de pícnic amb pavellons, un parc infantil, senderisme, excursions i pesca.
Aproximadament, arriben al parc cada any 45.000 visitants per participar en una varietat d'activitats recreatives a l'aire lliure. Tot i que moltes en guies de càmping encara figura per error com un campament, el campament del parc es va tancar a mitjans de la dècada del 2000.
El Parc estatal Cascades Chittenango també és l'hàbitat del cargol ambre i ovat de Chittenango (Novisuccinea chittenangoensis), una espècie de caragol de terra endèmica i en perill d'extinció.

## Rutes i vistes

Mentre el parc està obert tot l'any, el recorregut que condueix cap al pont de les cascades es tanca durant els mesos d'hivern a causa de condicions de gel. Les vistes de les cascades des del pont són bastant pintoresques, però hi ha la possibilitat de veure les cascades des del costat del rierol o des d'un petit camí.
A l'altra banda del rierol, hi ha un recorregut amb una forta pendent per pujar a la part alta de les cascades, davant de l'entrada. Al llarg d'aquest recorregut, hi ha diversos llocs de visió.

## Galeria d'imatges

* Senyal d'entrada al parc.
* Chittenango Creek fluint cap a les cascades al maig
* Part inferior de les cascades, vistes des del pont de fusta
* Exemplar de Novisuccinea chittenangoensis

## Referències

* ↑ «Section O: Environmental Conservation and Recreation, Table O-9». A: 2014 New York State Statistical Yearbook. The Nelson A. Rockefeller Institute of Government, 2014, p. 671 [Consulta: 9 abril 2016]. Arxivat 16 de setembre 2015 a Wayback Machine.
* ↑ Feature Detail Report for: Chittenango Falls State Park Arxivat 2018-08-29 a Wayback Machine., en Geographic Names Information System (GNIS)
* 1 2 ; Niver, Robin«Chittenango Ovate Amber Snail (Novisuccinea chittenangoensis) Recovery Plan, First Revision». Hadley, Massachusetts: U.S. Fish and Wildlife Service, 2006. [Consulta: 25 gener 2016].
* ↑ «State Park Annual Attendance Figures by Facility: Beginning 2003». [Consulta: 27 maig 2015].
* ↑ Doran, Elizabeth. «Chittenango Falls offers stunning views year-round». Syracuse.com, 09-01-2014. [Consulta: 28 abril 2015].

## Vegeu també

* Llista de cascades
* Llista de parcs estatals de Nova York
# Wanis al-Qaddafi

Wanis al-Qaddafi (àrab: ونيس القذافي, Wanīs al-Qaḏḏāfī) (Bengasi, 4 de setembre de 1924 - Suïssa, 21 de desembre de 1986) fou un polític libi. Fou primer ministre de Líbia entre setembre de 1968 i el 31 d'agost de 1969.

## Referències

* ↑ العمامي, محمد عقيلة. «في مثل هذا اليوم منذ 33 سنة رحل ونيس محمد القذافي أول رئيس حكومة ليبية» (en àrab). الوسط, 01-12-2019.
# Antena de Oro 1993

La XXI Edició dels Premis Antena de Oro, entregats el 14 d'abril de 1993 a Madrid per l'alcalde de Madrid, encara que corresponents a 1992 foren els següents:

## Televisió

* Bartolomé Beltrán Pons, per Viva la vida.
* Irma Soriano per El gordo.
* Ignacio Lewin per El día después.
* Manuel Almendros Muñoz per Parlamento.
* Francisco de Oleza Le-Senne
* Miguel Ángel Moncholí

## Ràdio

* Miguel Ángel Nieto.
* José María Goñi.
* Paco Lobatón, per Para que veas, de RNE.
* Ernesto Sáenz de Buruaga, d'Onda Cero.
* Ángel del Río, per Madrid, Madrid de la Cope.
* José Miguel Paz, director de Radio Popular en Ferrol y
* Juan Ignacio Ocaña, de Radio España.
* Antonio Doñágueda, de Radio Intercontinental.
* José Luis Pérez Pereletegui, de RNE-Astúries.
* Fernando Rodríguez Madero, per Protagonistas.

## Extraordinàries

* Diego Carcedo
* José Andrés Hernández Vicente
* Jacobo Zabludowsky
* Antena 3 Televisió

## Referències

* ↑ Zabludowsky, único extranjero que recibe una Antena de Oro, ABC, 24 de febrer de 1993
* ↑ La FART entregó ayer las Antenas de Oro 1992, ABC, 14 d'abril de 1993
# Alibag

Alibag o Alibaug (marathi:अलिबाग) és una ciutat i consell municipal a Maharashtra, capital del districte de Raigad (abans districte de Kolaba) a la regió del Konkan, Índia. Està situada a 18° 38′ 29″ N, 72° 52′ 20″ E﻿ / ﻿18.64139°N,72.87222°E﻿ / 18.64139; 72.87222. Segons el cens del 2001 la població era de 19.491 habitants.

## Història

Alibag fou desenvolupada per Kanhoji Angria, cap militar naval de Sivaji. Vegeu Kolaba

## Turisme

És una zona ben dotada de platges entre les quals:
* Platja d'Alibag
* Platja de Varsoli a 1 km, prop d'una base naval
* Platja d'Akshi a 5 km
* Platja de Nagaon a uns 7 km
* Platja de Kihim Beach a uns 12 km amb papallones, ocells i plantes pocs habituals
* Platja d'Awas a 16 km
* Platja de Saswane a 18 km
* Platja de Rewas a 24 km
* Platja de Chaul Revdanda a 17 km
* Platja de Mandawa a 20 km al nord amb enllaç per ferri a Bombai

## Galeria

* Capvespre a Alibag
* Fort
* Capvespre a Alibag
* Fort
* Platja
* Pesca

## Altres llocs

* Fort de Kolaba a uns 2 km d'Alibag
* Temple de Kanakeshwar a Mapgaon, a uns 12 km
* Torre de Santa Barbara
* Chaul, ciutat històrica a 15 km, amb ruïnes portugueses, sinagoga, coves budistes, i alguns temples
* Temple de Vikram Vinayak o de Birla a Salav a uns 20 km
* Sagargarh
* Samadhi de Kanhoji Angria
* Temple d'Uma o de Xiva (Maheshwar)
* Temple de Balaji
* Temple de Murud-Janjira a Janjira
* Datta Mandir, temple a 2 km de Chaul
* Hingulja Mandir, temple prop de Datta construït pels pandyes
* Observatori magnètic construït el 1904 per l'Institut Indi de Geomagnetisme

## Referències

* Wikipedia en anglès
* Turisme a Alibag
# Tomás Delclós

Tomás Delclós (Barcelona, 1952) és un periodista català. És llicenciat en Dret per la Universitat de Barcelona i en Periodisme per la Universitat Autònoma de Barcelona, de la qual també n'ha estat professor. Delclós ha treballat en diversos mitjans de comunicació com Fotogramas, Tele/eXpres o El Periódico, abans d'incorporar-se, el 1982, a la secció de Cultura de la redacció de Barcelona del diari El País, del qual va arribar a ser-ne subdirector. Dins del mateix diari, Tomás Delclós també va participar en la fundació del suplement Babelia i ha estat responsable de Ciberp@ís. El 2012 fou nomenat Defensor del Lector d'El País. Entre 1985 i 1990, Delclós també va formar part de la Junta del Col·legi de Periodistes de Catalunya.

## Referències

* ↑ «Tomás Delclós». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Les Vinyes (Sant Martí d'Albars)

Les Vinyes és una masia de Sant Martí d'Albars (Lluçanès) inclosa a l'Inventari del Patrimoni Arquitectònic de Catalunya.

## Descripció

La masia tan sols té planta baixa i pis i està coberta a dues aigües amb teula àrab. Està feta de pedres unides amb morter sense treballar. La major part de les obertures són allindades; en veiem alguna de cegada, fruit de modificacions posteriors. A la llinda de la porta principal hi figura la data de 1754, de la mateixa manera que a la llinda de la finestra superior. L'edifici està flanquejat a banda i banda per altres edificis que a la part superior són galeries i a la planta baixa quadres i en conjunt formen una petita lliça o pati. Altres edificis complementaris són una cabana i una masoveria de proporcions considerables.

## Història

Aquesta masia és del segle xviii. No es troba cap documentació fins al 1860, al nomenclàtor de la província de Barcelona. Degut a les seves dimensions i característiques, podria haver estat una important masoveria en aquells temps.

## Referències

* 1 2 «Les Vinyes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Pace (Mississipi)

Pace és una població del Comtat de Bolivar a l'estat de Mississipi (Estats Units d'Amèrica).

## Demografia

Segons el cens dels Estats Units del 2000 Pace tenia 364 habitants., 129 habitatges, i 95 famílies. La densitat de població era de 936,9 habitants per km².
Dels 129 habitatges en un 35,7% hi vivien nens de menys de 18 anys, en un 41,1% hi vivien parelles casades, en un 30,2% dones solteres, i en un 25,6% no eren unitats familiars. En el 22,5% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,33.
Per edats la població es repartia de la següent manera: un 30,2% tenia menys de 18 anys, un 7,7% entre 18 i 24, un 27,7% entre 25 i 44, un 22,3% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 75,2 homes.
La renda mediana per habitatge era de 24.219 $ i la renda mediana per família de 27.857 $. Els homes tenien una renda mediana de 21.042 $ mentre que les dones 17.083 $. La renda per capita de la població era de 12.434 $. Entorn del 24,5% de les famílies i el 26% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pace». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Pace». American Fact Finder. Oficina del Cens dels Estats Units, 12-01-2010.
Viccionari
# Maniquí galtablanc

El maniquí galtablanc, pardal de Java o padda (Lonchura oryzivora), és una petita ocell passeriforme. Aquest estríldid és una raça d'au resident en Java, Bali i Bawean a Indonèsia. És molt popular com a au de gàbia i ha estat introduït en un gran nombre de països.
El pardal de Java és una au molt gregària que s'alimenta principalment de grans i altres llavors. Es pot albirar freqüentment en prats i terra de cultiu, sent considerada una pesta dels camps d'arròs, d'aquí el seu nom científic. Pot construir el seu niu tant en arbres com en edificis posant fins a vuit ous.
El pardal de Java mesura 17 cm de llarg. L'adult es caracteritza per tenir la seva esquena i pit en color gris, ventre rosat, cap negre amb galtes blanques, un anell al voltant de l'ull en color vermell, potes rosades i escaig vermell.
Tots dos sexes són similars, però els ocells joves té l'esquena cafè i el ventre un cafè més pàl·lid en el ventre i les galtes. La resta del cap, en gris fosc i el bec és gris amb la base rosada.
La seva vocalització sona com un xip, i el seu cant és una sèrie ràpida que sona xipxipxipxipxipxip.

## Referències

* ↑ «Maniquí galtablanc». Cercaterm. TERMCAT, Centre de Terminologia. Rev. 20/01/2022(català)
* ↑ Acadèmia Valenciana de la Llengua «padda». Diccionari normatiu valencià.